কলকাতা বইমেলায় থাকছে না বাংলাদেশ

কলকাতা: আগামী ২২ জানুয়ারিতে শুরু হতে চলেছে ৪৯ তম কলকাতা আন্তর্জাতিক বইমেলা (Kolkata International Book Fair 2026)। সল্টলেকের করুণাময়ীর কাছে সেন্ট্রাল পার্ক মেলার মাঠে বইমেলা অনুষ্ঠিত হবে। চলবে ৩ ফেব্রুয়ারি পর্যন্ত। প্রত্যেক বছরের মতো এই বছরও মুখ্যমন্ত্রী মমতা বন্দ্যোপাধ্যায়ের হাত ধরে বইমেলার উদ্বোধন হবে। এবছরের ফোকাল থিম কান্ট্রি আর্জেন্টিনা। সোমবার সাংবাদিক সম্মেলনে বইমেলা নিয়ে সমস্ত তথ্য তুলে ধরা হল। তবে এবারের বইমেলায় থাকছে না বাংলাদেশের কোনও স্টল।

গতবার বইমেলায় ছিল না বাংলাদেশের কোনও স্টল।এবারের বইমেলায় থাকছে না বাংলাদেশের কোনও স্টল। ১৯৯৬ থেকে বাংলাদেশ কলকাতায় আন্তর্জাতিক বই মেলায় অংশগ্রহণ করে আসছে বাংলাদেশ। তবে ওপার বাংলার রাজনৈতিক পটপরিবর্তনের প্রেক্ষাপটে গত বছর থেকে মেলায় বাংলাদেশের কোনও স্টল থাকছে না। গত বছরও ছিল না বাংলাদেশের কোনও স্টল, এবারও থাকছে না।

আরও পড়ুন: কলকাতা হাইকোর্টের স্থায়ী প্রধান বিচারপতি হচ্ছেন সুজয় পাল

২২ জানুয়ারি মুখ্যমন্ত্রী মমতা বন্দ্যোপাধ্যায় উদ্বোধন করবেন বইমেলার। উদ্বোধনে আসবেন আর্জেন্টিনার সাহিত্যিক গুস্তাবো কানসোব্রে। এ বারের বইমেলায় থাকছে ১০০০-এরও বেশি স্টল ২০টিরও বেশি দেশ যোগ দিচ্ছে বইমেলায়। ২৫-২৬ জানুয়ারি লিটারেচার ফেস্টিভ্যাল চলবে। ৯টি তোরণের মধ্যে দুটি হচ্ছে আর্জেন্টিনার স্থাপত্যর আদলে। সম্প্রতি প্রয়াত প্রফুল্ল রায় এবং প্রতুল মুখোপাধ্যায়ের নামেও থাকছে দুটি তোরণ। সাহিত্যিক শৈলজানন্দ মুখোপাধ্যায়ের ১২৫ তম জন্মবার্ষিকী উপলক্ষে একটি তোরণ থাকছে তাঁর নামাঙ্কিত। এবারের বইমেলা প্রাঙ্গণে থাকবে মেট্রোর একটি বিশেষ বুথ। যেখান থেকে UPI এর মাধ্যমে সরাসরি টিকিট কাটা যাবে।ইতিমধ্যেই মেট্রো রেল কর্তৃপক্ষ সিদ্ধান্ত নিয়েছে মেলার দিনগুলোয় আরও বেশি সংখ্যক মেট্রো (Kolkata Metro) চালানোর। সেক্ষেত্রে রাত ১০টা পর্যন্ত মেট্রো পরিষেবা পাওয়া যাবে। একইসঙ্গে ছুটির দিনেও মিলবে পরিষেবা।

আন্তর্জাতিক কলকাতা বইমেলায় অ্যাপের মাধ্যমে গুগল লোকেশন মারফত মেলার মধ্যে যে কোনও স্টল খুঁজে পাওয়ার সুবিধা থাকবে। এছাড়াও আন্তর্জাতিক কলকাতা বইমেলা সরাসরি ভার্চুয়ালি দেখা যাবে গিল্ডের সোশ্যাল মিডিয়া পেজ এবং ওয়েবসাইটের মাধ্যমে। কিউআর কোড স্ক্যান করে মেলার ডিজিটাল ম্যাপ এবং অংশগ্রহণকারীদের তালিকা পাওয়া যাবে। মেলার সব গেটে থাকবে এই কিউ আর কোড। এছাড়াও বরিষ্ঠদের জন্য থাকছে মুদ্রিত গ্রাউন্ড ম্যাপও।